โยชูวา

โยชูวา (อังกฤษ: Joshua หรือ Yehoshua หรือ Josue, ; ฮีบรู: יְהוֹשֻׁעַ Yəhōšuaʿ,‍ Tiberian: Yŏhōšuaʿ, แปลตรงตัว 'พระยาห์เวห์ทรงเป็นความรอด') ทำหน้าที่เป็นผู้ช่วยของโมเสสในหนังสืออพยพและหนังสือกันดารวิถี ภายหลังได้สืบตำแหน่งผู้นำของชาวอิสราเอลถัดจากโมเสสในหนังสือโยชูวาของคัมภีร์ฮีบรู ชื่อของโยชูว่าคือ โฮเชยา (อังกฤษ: Hoshea; ฮีบรู: הוֹשֵׁעַ Hōšēaʿ,‍ แปลตรงตัว 'ช่วยเหลือ') บุตรนันแห่งเผ่าเอฟราอิม แต่โมเสสเรียกเขาว่า "โยชูวา" ซึ่งเป็นชื่อที่รู้จักโดยทั่วไป คัมภีร์ไบเบิลระบุว่าโยชูวาเกิดในอียิปต์ก่อนการอพยพ คัมภีร์ฮีบรูระบุว่าโยชูวาเป็นหนึ่งในผู้สอดแนมสิบสองคนของอิสราเอลที่โมเสสส่งไปสำรวจดินแดนคานาอันในกันดารวิถี 13 และภายหลังการเสียชีวิตของโมเสส โยชูวาได้ในชาวอิสราเอลในการเข้ายึดครองคานาอัน และจัดสรรที่ดินให้แต่ละเผ่าของชาวอิสราเอล ตามลำดับเวลาของคัมภีร์ไบเบิล โยชูว่ามีชีวิตอยู่ในช่วงเวลาหนึ่งของยุคสัมฤทธิ์ โยชูวา 24:29 ระบุว่าโยชูวาเสียชีวิตขณะอายุ 110 ปี โยชูวามีฐานะเป็นที่เคารพในหมู่มุสลิมที่นับถือว่าโยชูวาเป็นผู้นำของศรัทธาภายหลังการเสียชีวิตของโมเสส ในศาสนาอิสลามยังเชื่อว่ายูชะ อิบน์ นูน (โยชูวาบุตรนัน) เป็น "ผู้รับใช้" ของโมเสสตามที่กล่าวถึงในคัมภีร์อัลกุรอานก่อนที่โมเสสจะได้พบกับอัลคิฎิร โยชูวามีบทบาทในวรรณกรรมอิสลามโดยได้รับการกล่าวถึงในหะดีษ หมายเหตุ อ้างอิง บรรณานุกรม แหล่งข้อมูลอื่น The Book of Joshua, Douay Rheims Bible Version with annotations By Bishop Challoner Smith’s Bible Dictionary Easton's Bible Dictionary & Int. Standard Bible Encyclopedia